范曾先生诗词欣赏浣溪沙·题某翁画卷抱石先生跋后
笔自清闲格自高。风声碗底总萧萧。何须泥古学前朝。
董巨江山云欲敛，空蒙化境尚迢迢。应从日出看春潮。
董巨（董源，巨然，皆五代时画家。）
前调·悼周总理逝世一周年（一九七九年元月八日）
万里云霄逝大鹏。烟波浩淼忆音容。哀思岁岁遍寰中。
耿耿丹心朝旭日，鞠躬尽瘁气如虹。神州八亿颂高风。
沁园春·记难忘的一九七六年（一九七七年元旦）
雾霁云开，朝阳喷薄，光耀霞飞。记国士挥泪，千寻潭壑，英雄喋血，百尺玉碑。灰尽东潮，星陨北斗，秋气萧萧众木摧。问天道，只苍茫沉霭，万里凝悲。
隆隆动地惊雷。有千万雄才挽澜回。正冰消雪解，燕莺共舞，风和雨润，杜若争菲。捉鬼擒妖，荡尘涤垢，跃马横枪战鼓催。齐奋起，又不周山下，似海旌麾。
青玉案·题赞筇竹寺罗汉
记筇竹寺泥塑五百罗汉，调寄青玉案。词出，方知筇竹寺又名“玉案寺”，在玉案山上，真巧合也。
飘蓬大匠川滇路（筇竹寺泥塑作者黎广修自川至滇。）。霜鬓满，无归处。世态炎凉忘毁誉。一腔怨怒，苍生尽入，五百先尊塑。
檀林未见施法雨。佛海堪疑能普渡。莫向天堂祈守护。三千界外，浮沉依旧，别有人间苦。
沁园春·题杜甫草堂（一九七八年六月）
异代草堂，百花